smcproject/ml-wiki-sentences huggingface dataset:
രണ്ടാം ലോകമഹായുദ്ധത്തിന്റെ തുടക്കത്തിൽ റങ്കൂണിന്റെ ഏതാണ്ട് പകുതി ജനസംഖ്യയും ഇന്ത്യക്കാർ ആയിരുന്നു.
ബർമ്മയുടെ മൊത്തം ജനസംഖ്യയിൽ 16 ശതമാനവും ഇന്ത്യക്കാരായിരുന്നു.
and about 16% of the population of Burma was ethnically Indian.
1942ലെ ജപ്പാന്റെ ബർമ്മാ അധിനിവേശത്തിന്റെ ഫലമായി 5 ലക്ഷത്തോളം ഇത്യൻ വംശജർ ബർമ്മ വിട്ട് ഇന്ത്യയിലെ അസാമിലേയ്ക്കു കൂടുതലും കാൽനടയായിത്തന്നെ പലായനം ചെയ്യേണ്ടി വന്നു.
ഈ അഭയാർത്ഥികൾ, അതിദയനീയമായ സാഹചര്യങ്ങളാണ് നേരിടേണ്ടിവന്നത്.
ആയിരക്കണക്കിനു പേർ മരണമടഞ്ഞു.
ചിലർ ആ യുദ്ധത്തിൽബർമ്മയിൽത്തന്നെ വസിച്ചു.
എന്നാൽ പോയ ചിലർ യുദ്ധശേഷം മടങ്ങിവന്നു.
കൂടുതൽ-പേരും തിരികെയെത്തിയില്ല.
ബർമ്മയുടെ സ്വാതന്ത്ര്യശേഷം വലിഅയ് എണ്ണം ഇന്ത്യക്കാരെയും ബർമ്മക്കാർ സ്ഥലവാസികളായ അപരന്മാരായി കരുതി.
1982ലെ ബർമ്മാ പൗരത്വ നിയമം അനുസരിച്ച് 1823ന് മുമ്പ് വന്നരെ മാത്രമേ അവിടത്തെ പൗരന്മാരായി ഗണിച്ചുള്ളു.
1962ലെ പട്ടാളാട്ടിമറിയിലൂടെ അധികാരത്തില്വന്ന ജെനറൽ നെവിൻ ഭരണം കിട്ടിയ ഉടനെ വലിയ ഒരു വിഭാഗം ഇന്ത്യക്കാരെ രാജ്യത്തുനിന്നും ഒഴിപ്പിക്കാനാണ് ഉത്തരവിട്ടത്.
നൂറ്റാണ്ടുകളായി ബർമ്മയിൽ വസിച്ചുവന്നിരുന്ന അവിടത്തെ സാഹചര്യങ്ങളുമായി ഇണങ്ങിയ ഇന്ത്യക്കാരോട് വിവ്വേചനത്തോടെ പെരുമാറാനും അവരെ അടിച്ചമർത്താനുമാണ് പട്ടാളഭരണകൂടം ശ്രമിച്ചത്.
ഇതും 1964ലെ സ്വകാര്യസ്ഥാപനങ്ങളുടെ നാഷണലൈസേഷനും 300,000 ഇത്യക്കാരുടെ പലായനത്തിനിടയാക്കി.
ഇന്ത്യക്കാരുടെ നിയന്ത്രണത്തിലായിരുന്ന സ്ഥാപനങ്ങൾ സർക്കാർ നിയന്ത്രണത്തിലാക്കിയപ്പോൾ അവയുടെ ഉടമകളെ 175 ക്യാത് (ബർമ്മീസ് നാണ്യം) മാത്രം നൽകി തിരിച്ചയയ്ക്കുകയാണ് പട്ടാളഭരണകൂടം ചെയ്തത്.
ഇത് ഇന്ത്യ-ബർമ്മ ബന്ധത്തിൽ വിള്ളൽ വീഴ്ത്തി.
ഇന്ത്യാ ഗവൺമെന്റ് അന്ന് കടത്തു സൗകര്യങ്ങളും വിമാന സൗകര്യവും എർപ്പെടുത്തിയാണ് ഇന്ത്യക്കാരെ കൊണ്ടുവന്നത്.
സംസ്കാരം A Hindu temple procession in Yangon.
ഇന്ത്യ എന്നിരുന്നാലും, ബർമ്മീസ് സംസ്കാരത്തിനു വലിയ സംഭാവനകൾ ചെയ്തിട്ടുണ്ട്.
ബുദ്ധമതത്തിന്റെയും ഹിന്ദുമതത്തിന്റെയും ജന്മഭൂമിയായ ഇന്ത്യ എന്നും ബർമ്മയെ സ്വാധീനിച്ചു.
ബർമ്മക്കാരുടെ മതച്ചടങ്ങുഅകളിൽ ഇന്നും ഇന്ത്യൻ പുരോഹിതർ പ്രധാന പങ്കു വഹിച്ചുവരുന്നു.
അവരുടെ പുതുവർഷചടങ്ങുകളും വിവാഹചടങ്ങുകളും കാതുകുത്തുചടങ്ങും  ഇന്ത്യൻ പുരോഹിതരാണ് നയിക്കുന്നത്.
ബർമ്മാക്കാരുടെ ഇഷ്ടഭക്ഷണം കൂടിയാണ് ഇന്ത്യൻ ബിരിയാണി.
ബർമ്മീസ് ഇന്ത്യക്കാർ ഇന്ന് ഇന്ത്യയുടെ വിവിധ ഭാഗങ്ങളിൽ നിന്നും വന്ന തമിഴ്, തെലുഗ്, ഹിന്ദി, ബംഗാളി, ഗുജറാത്തി, ഓറിയ, പഞ്ചാബി, മലയാളം തുടങ്ങിയ ഭാഷകൾ സംസാരിക്കുന്നവരാകുന്നു.
ഇന്ന് അവർ ഏതാണ്ട്, 2 ശതമാനമായ,  950,000 വരും.
ബർമ്മയിലെ ഇന്ത്യക്കാർ, ഹിന്ദുമതം, ഇസ്ലാം, സിഖുമതം, ബുദ്ധമതം, ക്രിസ്തുമതം എന്നിവയിൽ വിശ്വസിക്കുന്നവർ ഉണ്ട്.
The Bengali Sunni Jameh Mosque, built in the colonial era, is one of many mosques in Yangon.
ബർമ്മയുടെ ഭരണഘടന മതസ്വാതന്ത്ര്യത്തിനു വളരെച്ചെറ്യ അവകാശമേ നൽകുന്നുള്ളു.
ഇന്ത്യയുടെ വൈവിധ്യമുള്ള ഭാഷാവിഭാഗങ്ങൾ ഒട്ടുമുക്കാലും ബർമ്മയിലുണ്ട്.
മലയാളികളേയും തമിഴരേയും തെലുഗരേയും ഹിന്ദി സംസാരിക്കുന്നവരേയും ഓഡിയക്കാരെയും ബംഗാളികളേയും ഉറുദു സംസാരിക്കുന്നവരേയും പഞ്ചാബി, ഗുജറാത്തി എന്നിവയും ഇവിറ്റെ സംസാരിക്കുന്നു.
പക്ഷെ ഇവയ്ക്കുള്ള പഠനസൗകര്യത്തിന്റെ കുറവ് അവരുടെ അടുത്ത തലമുറ ഈ ഭാഷകളിൽനിന്നും അകലുന്നു.
ഇംഗ്ലിഷ് ആണു പൊതുവായ പഠനഭാഷ.
അറിയപ്പെട്ട ബർമിസ് ഇന്ത്യക്കാർ കരിം ഖനി : ഒരു രാഷ്ട്രീയ നേതാവ് ആണ്.
ബഹദൂർ ഷാ 2 അല്ലെങ്കിൽ ബഹദൂർ ഷാ സഫർ :അവസാന മുഗൾ ചക്രവർത്തി ആയിരുന്നു.
1857ലെ ഒന്നാം സ്വാതന്ത്ര്യ സമരത്തോടനുബന്ധിച്ച് അദ്ദേഹത്തെ ബർമ്മയിലേയ്ക്ക് നാടു കടത്തി.
അദ്ദേഹവും അദ്ദേഅഹത്തിന്റെ പത്നി, സീനത്ത് മഹൽ കൊച്ചുമകൾ റൗനക് സമാനി എന്നിവരുറ്റെ ശവകുടീരം യൻഗോണിൽ കാണാം.
എസ്. എസ്. കൃഷ്ണൻ : ഇന്ത്യൻ സ്വാതന്ത്ര്യ സമരനേതാവ്.
മദ്രാസ് പ്രെസിഡൻസിയിൽ ആരോഗ്യ മന്ത്രി (1937 മുതൽ 1940 വരെ.) എച്ച്. എൻ. ഗോഷാൽ : കമ്യൂണിസ്റ്റ് നേതാവ്.
ഹെലൻ : സിനിമാ നടി ഡോ. ബി. എസ്. ജോഷി .
: സർജൻ.
സയ രാജൻ : കമ്യൂണിസ്റ്റ് നേതാവ്.
എം. എ. റഷീദ് : 1950ലെ മന്ത്രി.
യു. ബല്വന്ത് സിങ്ങ് : യു താന്റ് യു. എൻ. സെക്രട്ടറി ജനറൽ ആയ സമയത്ത് യു. എന്നിൽ ജോലി ചെയ്തു.
യു. എ. ഖാദർ : മലയാളി എഴുത്തുകാരൻ.
അമ്പതോളം രചനകൾ അദ്ദേഹം ചെയ്തു.
ദൗ റ്റിന്റ് റ്റിന്റ് : @ ഉഷ : മുൻ ഇന്ത്യൻ പ്രസിഡൻ്റ് ആയിരുന്ന കെ. ആർ. നാരായണന്റെ പത്നി.
ഉഷ നാരായണൻ (1923–2008) കുട്ടികളുടെയും സ്ത്രീകളുടെയും ഉന്നമനത്തിനായി അനേകം സാമൂഹ്യ സംഘടനകളിൽ പ്രവർത്തിച്ചു.
ബർമ്മീസ് ചെറുകഥകൾ ഇംഗ്ലിഷിലേയ്ക്കു മൊഴിമാറ്റി.
മലയാളത്തിലും അവരുടെ രചനകൾ വന്നിട്ടുണ്ട്.
കൊളച്ചേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kolacherry കൊളച്ചേരി കൊളച്ചേരി 12°02′N 75°28′E ﻿ / ﻿ 12.04°N 75.46°E ﻿ / 12.04; 75.46 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) പഞ്ചായത്ത് പ്രസിഡൻ്റ് = കെ.താഹിറ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 670601 +91 460 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌ കൊളച്ചേരി.
ആരുടെയും തലയറുത്തുമാറ്റുവാൻ യാതൊരു സങ്കോചവുമില്ലാത്ത പുരാതന നാടുവാഴികൾ ഭരിച്ചിരുന്ന നാടായതുകോണ്ട്‌ കൊലച്ചേരി എന്ന നാമകരണത്തിന്റെ പരിണാമമാണ്‌ കൊളച്ചേരി എന്നൊരു സങ്കൽപ്പവുമുണ്ട്‌.
ക്ഷിപ്രപ്രസാദിയും ക്ഷിപ്രകോപിയുമെന്ന്‌ കൽപ്പിക്കപ്പെടുന്ന നിരവധി ദൈവക്കോലങ്ങളുടെ ചേരിയെന്നറിയപ്പെടുന്ന ഗ്രാമത്തിന്‌ കൊലച്ചേരിയെന്ന മൊഴിമാറ്റം വന്നതാണെന്നും പറയുന്നു
നിരവധി കുളങ്ങൾ ഉള്ള പ്രദേശം ആയത് കൊണ്ടുമാവാം ഈ പേര് വന്നത്.
സാമൂഹ്യ രാഷ്‌ട്രീയ സാംസ്‌ക്കാരിക പ്രസ്ഥാനങ്ങൾ
ജന്മിത്തത്തിനെതിരെആദ്യയോഗംചേർന്നത്‌ 1919-ൽ ഭാരതീയന്റെ നേതൃത്വത്തിൽ നണിയൂർ മൊട്ടയിലായിരുന്നു.
(കണ്ണൂർ -മയ്യിൽ റൂട്ടിൽ കരിങ്കൽ കുഴി എന്ന  ഇപ്പോഴത്തെ കമ്യുണിസ്റ് ഗ്രാമത്തിൽ )1935-ൽ ഭാരതീയൻ പ്രസിഡണ്ടും കെ.എ.കേരളീയൻ സെക്രട്ടറിയുമായി കർഷകസംഘം രൂപവത്കരിച്ചത്‌ വിഷ്‌ണുഭാരതീയന്റെ വീട്ടിൽ വെച്ചായിരുന്നു.
ആദ്യകാല പ്രവർത്തകരിൽ ചിലരെ കുറിച്ചു ഭാരതീയന്റെ ആത്മ കഥ യായ "അടിമകൾ എങ്ങനെ ഉടമകൾ ആയി"എന്ന പുസ്തകത്തിൽ പറയുന്നുണ്ട്.
ചെങ്ങൂനി ഒതയോത്ത് അനന്തൻ നായർ എന്ന കർഷകൻ ആദ്യകാല പ്രവർത്തകരിൽ ഒരാൾ ആയിരുന്നു.
പിൽകാലത്ത് ഭാരതീയൻ നിര്ദേശിച്ചിട്ടു പോലും അർഹമായ സ്വതന്ദ്ര്യ സമര പെൻഷൻ ഒരു തവണ എങ്കിലും കൈ പറ്റാൻ സാധികാതെയാണ് സി.ഒ അനന്തൻ നായർ മരണ പെട്ടത് എന്ന് കേട്ടിട്ടുണ്ട്.
കെപൊക്കി വോട്ടുചെയ്യുന്ന കാലത്ത്‌ ചേലേരിയും കൊളച്ചേരിയും രണ്ട്‌ പഞ്ചായത്തുകളായിരുന്നു.
കൊളച്ചേരി പഞ്ചായത്തിന്റെ ആദ്യ പ്രസിഡണ്ട്‌  കെ. പി. അബ്‌ദുവായിരുന്നു.
1963-ൽ ചേലേരി വില്ലേജ്‌ പഞ്ചായത്തും, കൊളച്ചേരി വില്ലേജ്‌ പഞ്ചായത്തും കൂട്ടിച്ചേർത്ത്‌ കൊളച്ചേരി പഞ്ചായത്തിനു രൂപംനൽകി.
പ്രസിഡന്റായി തെക്കിയിൽ  അബുബക്കർ എന്ന ടി അബൂബക്കർ സാഹിബിനെയും  വെസ്‌ പ്രസിഡന്റായി കോറോത്ത്‌ കുഞ്ഞിരാമൻ നായരെയും തെരഞ്ഞെടുത്തു.
അതിരുകൾ വടക്ക്‌- വളപ്പട്ടണം പുഴ തെക്ക്: മുണ്ടേരിപ്പുഴ പടിഞ്ഞാറ്: നാറാത്ത്‌ പഞ്ചായത്ത്‌ കിഴക്ക്: മയ്യിൽ , കുറ്റ്യാട്ടൂർ ഗ്രാമപ്പഞ്ചായത്തുകൾ വാർഡുകൾ പാമ്പുരുത്തി കമ്പിൽ പന്ന്യങ്കണ്ടി നണിയുർ കൊളച്ചേരി പെരുമാച്ചേരി കൊടിപ്പോയ്യിൽ പള്ളിപറമ്പ് കായചിറ ചേലേരി നൂഞ്ഞേരി കരയാപ്പ് ചേലേരി സെൻട്രൽ വളവിൽ ചേലേരി എടക്കൈ കൊളച്ചേരിപറമ്പ് പാട്ടയം സ്ഥിതിവിവരക്കണക്കുകൾ വിസ്തീർണ്ണം(ച.കി.മി) വാർഡുകൾ ആൾ താമസമുള്ള ആകെ വീടുകൾ ആകെ വീടുകൾ ആകെ പുരുഷന്മാർ ആകെ സ്ത്രീകൾ ആകെ ജനസംഖ്യ ജനസാന്ദ്രത സ്ത്രീ പുരുഷ അനുപാതം സാക്ഷരരായ പുരുഷന്മാർ സാക്ഷരരായ സ്ത്രീകൾ ആകെ സാക്ഷരത 20.72 കൊളച്ചേരി പഞ്ചായത്തിലെ ചില പ്രധാനസ്ഥലങ്ങൾ പാമ്പുരുത്തി
കോളച്ചേരി പഞ്ചായത്തിലെ ഒരു ഗ്രാമമാണ് പാമ്പുരുത്തി (ആംഗലേയത്തിൽ pamburuthi) അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (കൊളച്ചേരി ഗ്രാമപഞ്ചായത്ത്)
റഹാമ സഡൗ ഇംഗ്ലീഷ് വിലാസം https://ml.wikipedia.org/wiki/Rahama_Sadau
നൈജീരിയൻ നടിയും ഗായികയുമാണ് റഹാമ സഡൗ (ജനനം: ഡിസംബർ 7, 1993).
കടുനയിൽ ജനിച്ച് വളർന്ന അവർ കുട്ടിക്കാലത്തും സ്കൂൾ കാലത്തും നൃത്ത മത്സരങ്ങളിൽ പങ്കെടുത്തു.
കന്നിവുഡ് ചലച്ചിത്ര ഇൻഡസ്ട്രിയിൽ ചേർന്നതിന് ശേഷം 2013 അവസാനത്തോടെ ഗാനി ഗ വെയ്ൻ എന്ന ചിത്രത്തിലൂടെ പ്രശസ്തിയിലേക്ക് ഉയർന്നു.
ഹൗസയിലും ഇംഗ്ലീഷിലും നിരവധി നൈജീരിയൻ സിനിമകളിൽ അഭിനയിക്കുന്ന റഹാമ ഹിന്ദി നന്നായി സംസാരിക്കുന്ന ചുരുക്കം ചില നൈജീരിയൻ അഭിനേതാക്കളിൽ ഒരാളാണ്.
2014 ലും 2015 ലും നടന്ന സിറ്റി പീപ്പിൾ എന്റർടൈൻമെന്റ് അവാർഡിലെ മികച്ച നടിക്കുള്ള (കന്നിവുഡ്) അവാർഡ് അവർ നേടിയിരുന്നു.
2015-ലെ ആഫ്രിക്കൻ വോയ്‌സിന്റെ 19-ാമത് ആഫ്രിക്കൻ ചലച്ചിത്ര അവാർഡിലും മികച്ച ആഫ്രിക്കൻ നടിക്കുള്ള പുരസ്കാരം അവർ നേടി.
2017-ൽ, ഏറ്റവും മികച്ച പത്ത് ഹോട്ടെസ്റ്റ് ഫീമെയ്ൽ നൈജീരിയ സെലിബ്രിറ്റികളിൽ പ്രത്യക്ഷപ്പെടുന്ന ആദ്യത്തെ ഹൗസ സെലിബ്രിറ്റിയായി.
ഔദ്യോഗിക ജീവിതത്തിലുടനീളം സിനിമയിലും മ്യൂസിക് വീഡിയോകളിലും പ്രത്യക്ഷപ്പെടുന്ന തിരക്കേറിയ നടിയാണ് സഡൗ.
വടക്കുപടിഞ്ഞാറൻ നൈജീരിയൻ സംസ്ഥാനവും നൈജീരിയയുടെ മുൻ വടക്കൻ പ്രദേശമായ അൽഹാജി ഇബ്രാഹിം സഡൗവിന്റെ തലസ്ഥാനവുമായ കടുന സംസ്ഥാനത്താണ് റഹാമ ഇബ്രാഹിം സഡൗ ജനിച്ചത്.
കടുനയിൽ മാതാപിതാക്കളും മൂന്ന് സഹോദരിമാരായ സൈനബ് സഡൗ, ഫാത്തിമ സഡൗ, ആയിഷ സഡൗ, സഹോദരൻ ഹരുണ സഡൗ എന്നിവർക്കൊപ്പം അവർ വളർന്നു.
2013-ൽ അലി നൂഹുവിലൂടെ സഡൗ കന്നിവുഡ് ചലച്ചിത്രമേഖലയിൽ എത്തിച്ചേർന്നു.
കനിവുഡ് നടൻ അലി നൂഹുവിനൊപ്പം ഗാനി ഗ വാനിലെ അഭിനയത്തിലൂടെ പ്രശസ്തി നേടുന്നതിനുമുമ്പ് അവർ കുറച്ച് ചെറിയ വേഷങ്ങൾ ചെയ്തു.
2016 ഒക്ടോബർ 3 ന്, ജോസ് പട്ടണത്തിൽ ജനിച്ച ഗായകൻ ക്ലാസിക്കിനൊപ്പം ഒരു റൊമാന്റിക് മ്യൂസിക് വീഡിയോയിൽ പ്രത്യക്ഷപ്പെട്ടതിന് കന്നിവുഡിലെ പ്രബലമായ അസോസിയേഷനായ മോഷൻ പിക്ചർ പ്രാക്ടീഷണേഴ്സ് അസോസിയേഷൻ ഓഫ് നൈജീരിയ (MOPPAN) അവരെ കന്നിവുഡിൽ നിന്ന് സസ്‌പെൻഡ് ചെയ്തു.
2017 ൽ ഒരു വർഷത്തിനുശേഷം, മോപ്പാനോട് ക്ഷമ ചോദിച്ചുകൊണ്ട് അവർ എഴുതി.
കാനോ സംസ്ഥാന ഗവർണർ ഡോ. അബ്ദുല്ലഹി ഗാന്ധുജെയുടെ ഇടപെടലിനെത്തുടർന്ന് 2018 ജനുവരിയിൽ അവർക്ക് ഏർപ്പെടുത്തിയ വിലക്ക് നീക്കി.
2016 ആയപ്പോഴേക്കും ആ വർഷം "ഫെയ്സ് ഓഫ് കന്നിവുഡ്" ആയി അംഗീകരിക്കപ്പെട്ടു.
ഈ വർഷം ഒക്ടോബറിൽ എബൊണൈലൈഫ് ടിവിയുടെ ഒരു സിനിമാ സീരീസിൽ സഡൗ അഭിനയിച്ചു.
2017-ൽ അവർ സഡൗ പിക്ചേഴ്സ് എന്ന പേരിൽ ഒരു നിർമ്മാണ കമ്പനി രൂപീകരിക്കുകയും അലി നുഹു , സാനി മൂസ ദഞ്ച , സാദിക് സാനി സാദിഖ് , ഫാത്തി വാഷ എന്നിവർ അഭിനയിച്ച തന്റെ ആദ്യ ചിത്രം രാരിയ നിർമ്മിക്കുകയും ചെയ്തു.
എംടിവി ഷുഗയിൽ ടീച്ചറായി അഭിനയിക്കാൻ അവർ അഭിനയത്തിലേക്ക് മടങ്ങി.
നോർത്തേൺ സൈപ്രസിലെ ഈസ്റ്റേൺ മെഡിറ്ററേനിയൻ സർവകലാശാലയുടെ സ്‌കൂൾ ഓഫ് ബിസിനസ് ആന്റ് ഫിനാൻസിൽ സഡൗ ഹ്യൂമൻ റിസോഴ്‌സ് മാനേജ്‌മെന്റ് പഠിച്ചു.
അവാർഡുകൾ Year Award Category Film Result 2014 മികച്ച നടി (കന്നിവുഡ്) സിറ്റി പീപ്പിൾ എന്റർടൈൻമെന്റ് അവാർഡ്സ് കന്നിവുഡ് വിജയിച്ചു 2015 മികച്ച നടി (കന്നിവുഡ്) സിറ്റി പീപ്പിൾ എന്റർടൈൻമെന്റ് അവാർഡ്സ് കന്നിവുഡ് വിജയിച്ചു 2017 മികച്ച ആഫ്രിക്കൻ നടി African Voice കന്നിവുഡ് വിജയിച്ചു ഫിലിമോഗ്രാഫി Film Year സീറോ ഹൗവർ 2019 അപ് നോർത്ത് 2018 ഇഫ് ഐ ആം പ്രസിഡൻ്റ് 2018 അൽജന്നാർ ദുനിയ N/A ആദം 2017 ബാ തബ്ബാസ് 2017 MTV ഷുഗ നൈജ 2017 രരിയ 2017 TATU 2017 റുമാന 2017 സൺസ് ഓഫ് ദി കാലിഫേറ്റ് 2016 ദി അദർ സൈഡ് 2016 കാസ ടാ 2015 വുത്താർ ഗബ 2015 സല്ലാമർ സോ 2015 വാട്ട തഫിയ 2015 ഹലാച്ചി 2015 ഗിദാൻ ഫാർക്കോ 2015 അന വാത ഗ വാത 2015 ആൽക്കലിൻ കൗയേ 2015 ജിനിൻ ജിക്കി നാ 2014 ഹുജ 2014 ഗാർബതി 2014 കദ്ദാര കോ ഫാൻസ 2014 കിസാൻ ഗില്ല 2014 മാറ്റി ഡാ ലഡോ 2014 സാബുവാർ സംഗയ 2014 സിറിൻ ഡാ കെ റെയ്ന 2014 അതിനാൽ അൽജന്നാർ ദുനിയ 2014 സുമ മാതാ നെ 2014 ഫാരിൻ ഡെയർ 2013 ഗാനി ഗ വാനെ 2013 ഡാ കൈ സാൻ ഗണ 2013 മായ് ഫാരിൻ ജിനി 2013
റിയൽ മാഡ്രിഡ് സി.എഫ്
റിയൽ മാഡ്രിഡ് ക്ലബ് ദെ  ഫുട്ബോൾ ( അർത്ഥം ഇംഗ്ലീഷിൽ : റോയൽ മാഡ്രിഡ് ഫുട്ബോൾ ക്ലബ് )സാധാരണയായി റയൽ മാഡ്രിഡ് എന്ന് വിളിക്കപ്പെടുന്നു, മാഡ്രിഡ് , സ്പെയിൻ ആസ്ഥാനമായുള്ള ഒരു ഫുട്ബോൾ ക്ലബ്ബാണ്.
ക്ലബ് സ്പാനിഷ് ഫുട്‌ബോൾ ടോപ്പ് ടയറായ ലാ ലിഗയിൽ മത്സരിക്കുന്നു.
1902-ൽ മാഡ്രിഡ് ഫുട്ബോൾ ക്ലബ് എന്ന പേരിൽ സ്ഥാപിതമായ ക്ലബ് പരമ്പരാഗതമായി ഒരു വൈറ്റ് ഹോം കിറ്റ് ധരിക്കുന്നു.
1920-ൽ അൽഫോൻസോ പതിമൂന്നാമൻ രാജാവ് നൽകിയതാണ് "രാജകീയ" എന്നതിന് സ്പാനിഷ് എന്ന ബഹുമതി പദവി യഥാർത്ഥമാണ്, കൂടാതെ കിരീടം ക്ലബ്ബിൻ്റെ ചിഹ്നത്തിൽ ചേർത്തു.
1947 മുതൽ മാഡ്രിഡിലെ 85,000 ശേഷിയുള്ള സാന്തിയാഗോ ബെർണബ്യു സ്റ്റേഡിയത്തിൽ റയൽ മാഡ്രിഡ് അവരുടെ ആതിഥേയ മത്സരങ്ങൾ കളിച്ചു.
മിക്ക യൂറോപ്യൻ ഫുട്ബോൾ ക്ലബ്ബുകളിൽ നിന്നും വ്യത്യസ്തമായി, റയൽ മാഡ്രിഡിൻ്റെ അംഗങ്ങൾ (സോഷ്യോകൾ) അതിൻ്റെ ചരിത്രത്തിലുടനീളം ക്ലബ്ബിൻ്റെ ഉടമസ്ഥതയും നടത്തിപ്പും നടത്തി.
അതിൻ്റെ ഗാനം "ഹല മാഡ്രിഡ് വൈ നാദ മാസ്" ആണ്.
1902 മാർച്ച് 6 ന് മാഡ്രിഡ് ഫുട്ബോൾ ക്ലബ് എന്ന പേരിൽ സ്ഥാപിതമായ ഈ ക്ലബ് ലോകത്തിലെ ഏറ്റവും മികച്ച ക്ലബ്ബുകളിലൊന്നായി അറിയപ്പെടുന്നു .
തുടക്കത്തിൽ “ മാഡ്രിഡ് ഫുട്ബോൾ ക്ലബ് ” എന്നറിയപ്പെട്ടിരുന്ന ക്ലബ്ബിന് 1920 ൽ അൽഫോൻസോ പന്ത്രണ്ടാമൻ രാജാവ്  രാജകീയ പദവി നൽകി .
ഇതിന്റെ ഭാഗമായി പേരിൽ റയൽ എന്ന വാക്കും ഒപ്പം ക്ലബ്ബിന്റെ ചിഹ്നത്തിൽ രാജകിരീടവും നൽകി .
റയൽ എന്ന സ്പാനിഷ് വാക്ക് "രാജകീയം" എന്നതിനെ സൂചിപ്പിക്കുന്നു.
1947 മുതൽ മാഡ്രിഡിലെ താഴെ പട്ടണത്തിൽ സ്ഥിതി ചെയ്യുന്ന സാന്തിയാഗോ ബെർണബ്യു സ്റ്റേഡിയത്തിലാണ് ടീം ആതിഥേയ മത്സരങ്ങൾ കളിക്കുന്നത് .
മിക്ക യൂറോപ്യൻ കായിക സ്ഥാപനങ്ങളിൽ നിന്ന് വ്യത്യസ്തമായി, റയൽ മാഡ്രിഡിന്റെ അംഗങ്ങൾ ( സോഷ്യോകൾ ) ക്ലബ്ബിന്റെ ചരിത്രത്തിലുടനീളം ഉടമസ്ഥതയിലുള്ളവരും പ്രവർത്തന അംഗങ്ങളുമാണ് .
ലോകത്തെ ഏറ്റവും കൂടുതൽ ആരാധകർ ഉള്ള  ടീമുകളിൽ ഒന്നാണ് റയൽ മാഡ്രിഡ്.
ലാ ലിഗയുടെ മൂന്ന് സ്ഥാപക അംഗങ്ങളിൽ ഒരാളായ റയൽ മാഡ്രിഡ് 1929 ൽ ആരംഭിച്ചതിനുശേഷം ഒരിക്കലും ഒരിക്കൽ പോലും ലീഗിൽ നിന്ന് തരം താഴ്ത്തപ്പെട്ടിട്ടില്ല.
1950 കളിൽ റയൽ മാഡ്രിഡ് സ്പാനിഷ്, യൂറോപ്യൻ ഫുട്ബോളുകളിൽ ഒരു പ്രധാന ശക്തിയായി മാറി.
തുടർച്ചയായി അഞ്ച് യൂറോപ്യൻ കപ്പ് നേടി, ഏഴ് തവണ ഫൈനലിലും എത്തി .
ഏഴ് വർഷത്തിനിടെ അഞ്ച് തവണ കിരീടം നേടിക്കൊണ്ട് സ്പാനിഷ് ലീഗിൽ ഈ വിജയം ആവർത്തിച്ചു.
ആൽഫ്രെഡോ ഡി സ്റ്റെഫാനോ, ഫ്രാങ്ക് പുസ്കസ്, ഫ്രാൻസിസ്കോ ജെന്റോ, റെയ്മണ്ട് കോപ്പ തുടങ്ങിയ കളിക്കാരെ ഉൾക്കൊള്ളുന്ന ഈ ടീമിനെ കായികരംഗത്തെ ചിലർ എക്കാലത്തെയും മികച്ച ടീമായി കണക്കാക്കുന്നു.
ആഭ്യന്തര ഫുട്ബോളിൽ ക്ലബ് 65 ട്രോഫികൾ നേടിയിട്ടുണ്ട് (റെക്കോർഡ് 33 ലാ ലിഗാ കിരീടങ്ങൾ, 19 കോപ ഡെൽ റേ , 11 സൂപ്പർകോപ്പ ഡി എസ്പാന , ഒരു കോപ ഇവാ ഡുവാർട്ടെ, ഒരു കോപ ഡി ലാ ലിഗ).
യൂറോപ്യൻ, അന്താരാഷ്‌ട്ര  മത്സരങ്ങളിൽ ക്ലബ്  26  ട്രോഫികൾ നേടിയിട്ടുണ്ട്; (റെക്കോർഡ് 13 യൂറോപ്യൻ കപ്പ് / യുവേഫ ചാമ്പ്യൻസ് ലീഗ് കിരീടങ്ങൾ, രണ്ട് യുവേഫ കപ്പുകൾ , നാല് യുവേഫ സൂപ്പർ കപ്പുകൾ . അന്താരാഷ്ട്ര ഫുട്ബോളിൽ അവർ ഏഴ്  ക്ലബ് ലോക ചാമ്പ്യൻഷിപ്പുകൾ നേടിയിട്ടുണ്ട് ) [കുറിപ്പ് 1]
2000 ഡിസംബർ 11ന് റയൽ മാഡ്രിഡ്   ഇരുപതാം നൂറ്റാണ്ടിലെ ഫിഫ ക്ലബ്ബായി അംഗീകരിക്കപ്പെട്ടു, 2004 മെയ് 20 ന് ഫിഫ സെഞ്ചേനിയൽ ഓർഡർ ഓഫ് മെറിറ്റ് ലഭിച്ചു.
2010 മെയ് 11 ന് ഐ‌എഫ്‌എഫ്‌എച്ച്എസ് 20-ാം നൂറ്റാണ്ടിലെ മികച്ച യൂറോപ്യൻ ക്ലബ്ബായി  ക്ലബ്ബിനെ തിരഞ്ഞെടുത്തു .
2017 ജൂണിൽ, ചാമ്പ്യൻസ് ലീഗ് തുടർച്ചയായി രണ്ടു തവണ നേടുന്ന ആദ്യ ക്ലബ്ബായി , തുടർന്ന് 2018 മെയ് മാസത്തിൽ തുടർച്ചയായി മൂന്ന് തവണ ചാമ്പ്യൻസ് ലീഗ്  നേടുന്ന ആദ്യ ക്ലബ്ബായി മാറി അവരുടെ ലീഡ് വർദ്ധിപ്പിച്ചു.
ചരിത്രം ആദ്യകാലം (1902–1945) ജൂലിയൻ പാലാസിയോസ് ക്ലബിന്റെ ആദ്യ പ്രസിഡന്റ് (1900–1902 )
റയൽ മാഡ്രിഡിന്റെ ചരിത്രം തുടങ്ങുന്നത് പത്തൊൻപതാം നൂറ്റാണ്ടിന്റെ അവസാനങ്ങളിലാണ്  .
അക്കാലത്ത് ലിബ്രെ എൻസിയാസ് ഇൻസ്റ്റിടൂഷനിലെ അദ്യാപകരും വിദ്യാർത്ഥികളുമാണ്മാഡ്രിഡിൽ കാൽപ്പന്തുകളി അവതരിപ്പിക്കുന്നത്.
ഇവരിൽ കേബ്രിഡ്ജിൽ നിന്നും ഓക്സ്ഫോഡിൽനിന്നുമുള്ള ബിരുദദാരികളുമുണ്ടായിരുന്നു .
ഇവർ 1897 ഇൽ മാഡ്രിഡിൽ സ്കൈ ഫുട്ബോൾഎന്നൊരു ക്ലബ്ബ് ഉണ്ടാക്കി .
അത് പ്രധാനമായും ലാ സോസിദാദ് (സമൂഹം ) എന്ന പേരിലായിരുന്നുഅറിയപ്പെട്ടിരുന്നത് .
1900 ൽ അംഗങ്ങൾ തമ്മിൽ സംഘർഷം രൂപപ്പെടുകയും , അവരിൽ ചിലർചേർന്ന് പുതിയ ക്ലബ്ബ് രൂപീകരിച്ചു .
സ്കൈ ഫുട്ബാൾ ക്ലബ്ബിൽ നിന്നും അവരെ വേർതിരിച്ചറിയാൻപുതിയ ക്ലബ്ബിന് അവർ നുവ്വേ സോസിദാദ് ദെ ഫുട്ബോൾ (പുതിയ ഫുട്ബോൾ സമൂഹം ) എന്ന്പേരിട്ടു .
വിമതരിൽ മാഡ്രിഡിന്റെ ആദ്യ അദ്ധ്യക്ഷൻ ജൂലിയനും സഹോദരന്മാരായ യുവാൻപത്രോസും കാർലോസ്  പത്രോസും ഉണ്ടായിരുന്നു .
യുവാനും കാർലോസും പിന്നീട് ക്ലബ്ബിന്റെ  അദ്ധ്യക്ഷന്മാരായി .1901 ൽ ഇവർ (ന്യൂ സോസിദാദ്) ക്ലബ്ബിന്റെ പേര് മാഡ്രിഡ് ഫുട്ബാൾ ക്ലബ്ബ് എന്നാക്കി .
1902 മാർച്ച് 6 ന്  യുവാൻ പത്രോസിന്റെ   അധ്യക്ഷതയിൽ ഒരു പുതിയ ബോർഡ് തിരഞ്ഞെടുക്കപ്പെട്ട ശേഷം മാഡ്രിഡ് ഫുട്ബോൾ ക്ലബ്  ഔദ്യോഗികമായി സ്ഥാപിക്കപ്പെട്ടു.
1906 ൽ മാഡ്രിഡ് എഫ്‌സി ടീം
സ്ഥാപിതമായി മൂന്ന് വർഷത്തിന് ശേഷം, 1905 ൽ സ്പാനിഷ് കപ്പ് ഫൈനലിൽ അത്‌ലറ്റിക് ബിൽബാവോയെ പരാജയപ്പെടുത്തി മാഡ്രിഡ് എഫ്‌സി ആദ്യ കിരീടം നേടി.
1909 ജനുവരി 4 ന്      ക്ലബ് പ്രസിഡന്റ് അഡോൾഫോ മെലാൻഡെസ് സ്പാനിഷ് എഫ്എയുടെ അടിസ്ഥാന കരാറിൽ ഒപ്പുവെച്ചുകൊണ്ട്  റോയൽ  സ്പാനിഷ് ഫുട്ബോൾ ഫെഡറേഷന്റെ സ്ഥാപക അംഗമായി  മാറി.
1920-ൽ അൽഫോൻസോ പന്ത്രണ്ടാമൻ രാജാവ് ക്ലബിന് റയൽ (റോയൽ) പദവി നൽകിയതിനെത്തുടർന്ന് ക്ലബ്ബിന്റെ പേര് റയൽ മാഡ്രിഡ് എന്നാക്കി .
1929 ൽ ആദ്യത്തെ സ്പാനിഷ് ഫുട്ബോൾ ലീഗ് സ്ഥാപിതമായി.
അവസാന മത്സരം വരെ റയൽ മാഡ്രിഡ് ആദ്യ ലീഗ് സീസണിനെ നയിച്ചു, എന്നാൽ അത്‌ലറ്റിക് ബിൽബാവോയോട് തോറ്റത്, അവർ ബാഴ്‌സ ക്ക് താഴെ റണ്ണറപ്പായി ആദ്യ ലീഗ് സീസൺ അവസാനിപ്പിച്ചു .
1931–32 സീസണിൽ റയൽ മാഡ്രിഡ് ആദ്യ ലീഗ് കിരീടം നേടി, അടുത്ത വർഷം കിരീടം നിലനിർത്തുകയും ചെയ്തു ,ഇതോടെ  രണ്ടുതവണ ചാമ്പ്യൻഷിപ്പ് നേടുന്ന ആദ്യ ടീമായി.
1931 ഏപ്രിൽ 14 ലെ രണ്ടാമത്തെ  സ്പാനിഷ് റിപ്പബ്ലിക്കിന്റെ വരവ് ക്ലബ്ബിന്  രാജകീയ   പദവി നഷ്ടപ്പെടുന്നതിനു കാരണമായി .
ചിഹ്നത്തിലെ കിരീടവും പേരിലെ റയൽ എന്ന വക്കും നഷ്ടപ്പെട്ടു .
ഇതോടെ മാഡ്രിഡ് ഫുട്ബോൾ ക്ലബ് എന്ന പഴയ പേരിലേക്ക് ക്ലബ്ബ് മാറി .
ചിഹ്നത്തിൽ കിരീടത്തിന് പകരം റീജിയൻ ഓഫ് കാസ്റ്റിലിന്റെ ഇരുണ്ട മൾബറി ബാൻഡ് ഉപയോഗിച്ചു.
1941 ൽ, ആഭ്യന്തരയുദ്ധം അവസാനിച്ച് രണ്ട് വർഷത്തിന് ശേഷം, ചിഹ്നത്തിലെ  "രാജകീയ കിരീടം " പുനസ്ഥാപിച്ചു, കാസ്റ്റിലിന്റെ മൾബറി വരയും നിലനിർത്തി.
കൂടാതെ, ചിഹ്നം മുഴുവനും നിറമാക്കി, സ്വർണ്ണം ഏറ്റവും പ്രമുഖമായിരുന്നു, ക്ലബ്ബിനെ വീണ്ടും റയൽ മാഡ്രിഡ് ക്ലബ് ദെ ഫുട്ബോൾ എന്ന് വിളിച്ചു.
സാന്റിയാഗോ ബെർണബ്യൂ യെസ്റ്റെ, യൂറോപ്യൻ വിജയം (1945-1978) ആൽഫ്രെഡോ ഡി സ്റ്റെഫാനോ ക്ലബ്ബിനെ തുടർച്ചയായി അഞ്ച് യൂറോപ്യൻ കപ്പുകൾ നേടി (നിലവിൽ ചാമ്പ്യൻസ് ലീഗ്).
1945 ൽ സാന്റിയാഗോ ബെർണബ്യൂ റയൽ മാഡ്രിഡിന്റെ പ്രസിഡന്റായി.
അദ്ദേഹത്തിന്റെ അധ്യക്ഷതയിൽ സ്പാനിഷ് ആഭ്യന്തര യുദ്ധത്തിൽ കേടുപാടുകൾ പറ്റിയ അവരുടെ സ്റ്റേഡിയവും പരിശീലന ഗ്രൗണ്ടും പുനർനിർമിച്ചു..
കൂടാതെ, 1950 കളിൽ മുൻ റയൽ മാഡ്രിഡ് അമേച്വർ കളിക്കാരൻ മിഗുവൽ മാൽബോ റയൽ മാഡ്രിഡിന്റെ യൂത്ത് അക്കാദമി അഥവാ " കാന്റേര " സ്ഥാപിച്ചു, ഇന്ന് ലാ ഫെബ്രിക്ക എന്നറിയപ്പെടുന്നു.
1953 മുതൽ അദ്ദേഹം ലോകോത്തര കളിക്കാരെ വിദേശത്ത് നിന്ന് ഒപ്പിടാനുള്ള ഒരു തന്ത്രം ആരംഭിച്ചു, അതിൽ ഏറ്റവും പ്രധാനം ആൽഫ്രെഡോ ഡി സ്റ്റെഫാനോ ആയിരുന്നു .
അമാൻസിയോ അമരോ, 1960 കളിലെ യെ- ടീമിന്റെ ക്യാപ്റ്റൻ
ബെർണബുവിന്റെ മാർഗനിർദേശത്തിലാണ് റയൽ മാഡ്രിഡ് സ്പാനിഷ്, യൂറോപ്യൻ ഫുട്ബോളുകളിൽ ഒരു പ്രധാന ശക്തിയായി നിലകൊണ്ടത് .
1956 നും 1960 നും ഇടയിൽ തുടർച്ചയായി അഞ്ച് തവണ ക്ലബ് യൂറോപ്യൻ കപ്പ് നേടി, തുടർച്ചയായ ഈ അഞ്ച് വിജയങ്ങൾക്ക് ശേഷം, റിയലിന് യഥാർത്ഥ കപ്പ് സ്ഥിരമായി ലഭിക്കുകയും യുവേഫ ബാഡ്ജ് ഓഫ് ഓണറി ധരിക്കാനുള്ള അവകാശം നേടുകയും ചെയ്തു.
1966 ൽ ക്ലബ് ആറാം തവണ യൂറോപ്യൻ കപ്പ് നേടി .
ഈ ടീം Yé-yé എന്നറിയപ്പെട്ടു.
1962 , 1964 വർഷങ്ങളിൽ യൂറോപ്യൻ കപ്പ് റണ്ണറപ്പായിരുന്നു യേ-യെ തലമുറ.
1970 കളിൽ റയൽ മാഡ്രിഡ് അഞ്ച് ലീഗ് ചാമ്പ്യൻഷിപ്പുകളും മൂന്ന് സ്പാനിഷ് കപ്പുകളും നേടി.
1971 ൽ ക്ലബ്ബിന്റെ ആദ്യ യുവേഫ കപ്പ് വിന്നേഴ്സ് കപ്പ് ഫൈനൽ കളിക്കുകയും ഇംഗ്ലീഷ് ടീമായ ചെൽസിയോട് 2–1ന് പരാജയപ്പെടുകയും ചെയ്തു.
1978 ജൂലൈ 2 ന് അർജന്റീനയിൽ ലോകകപ്പ് നടക്കുന്നതിനിടെ   ക്ലബ് പ്രസിഡന്റ് സാന്റിയാഗോ ബെർണബ്യു  മരിച്ചു.
ടൂർണമെന്റിൽ അദ്ദേഹത്തെ ബഹുമാനിക്കാൻ ഫിഫ മൂന്ന് ദിവസത്തെ വിലാപം പ്രഖ്യാപിച്ചു.
അടുത്ത വർഷം ക്ലബ് മുൻ പ്രസിഡന്റിന്റെ സ്മരണയ്ക്കായി ട്രോഫിയോ സാന്റിയാഗോ ബെർണബുവിന്റെ ആദ്യ പതിപ്പ് സംഘടിപ്പിച്ചു.
ക്വിന്റ ഡെൽ ബ്യൂട്രേയും തുടർച്ചയായ വിജയവും (1980–2000)
എൺപതുകളുടെ തുടക്കത്തിൽ റയൽ ഒന്നു പതറിയെങ്കിലും ,മാഡ്രിഡ് അക്കാദമിയിൽ വളർന്ന പുതിയ ടീം വീണ്ടും വിജയങ്ങൾ കൊണ്ടുവന്നു.
സ്പാനിഷ് കായിക പത്രപ്രവർത്തകൻ ജൂലിയോ സീസർ ഈ തലമുറയ്ക്ക് ലാ ക്വിന്റ ഡെൽ ബ്യൂട്രെ ("കഴുകൻ കൂട്ടം") എന്ന പേര് നൽകി, അതിലെ അംഗങ്ങളിലൊരാളായ എമിലിയോ ബുട്രാഗുവോയ്ക്ക് നൽകിയ വിളിപ്പേരിൽ നിന്നാണ് ഇത് ഉരുത്തിരിഞ്ഞത്.
മാനുവൽ സാഞ്ചസ്, മാർട്ടിൻ വാസ്‌ക്വസ്, മഷെൽ, മിഗുവൽ പാർഡെസ എന്നിവരായിരുന്നു മറ്റ് നാല് അംഗങ്ങൾ; അഞ്ച് ഫുട്ബോൾ കളിക്കാരും റയൽ മാഡ്രിഡിന്റെ യൂത്ത് അക്കാദമിയിലെ ബിരുദധാരികളായിരുന്നു.
ലാ ക്വിന്റാ ഡെൽ ബ്യൂട്രേയും(1986 ൽപാർഡെസ ടീം വിട്ടപ്പോൾ അംഗങ്ങൾ  നാലായി )  ശ്രദ്ധേയ കളിക്കാരായ ഗോൾ കീപ്പർ ഫ്രാൻസിസ്കോ ബുയൊ, വലത്-ബാക്ക് മിഗ്വെൽ പൊര്ല́ന് ഛെംദൊ മെക്സിക്കൻ സ്ട്രൈക്കർ ഹ്യൂഗോ സാഞ്ചസ് എന്നിവരുൾപ്പടെ 1980 കളുടെ രണ്ടാം പകുതിയിൽ റയൽ മാഡ്രിഡ് സ്പെയിനിലെയും യൂറോപ്പിലെയും മികച്ച ടീമുകളിൽ ഒന്നായി .
ഇവർ രണ്ട് യുവേഫ കപ്പുകൾ, തുടർച്ചയായി അഞ്ച് സ്പാനിഷ് ചാമ്പ്യൻഷിപ്പുകൾ , ഒരു സ്പാനിഷ് കപ്പ്, മൂന്ന് സ്പാനിഷ് സൂപ്പർ കപ്പുകൾ എന്നിവ നേടി .1990 കളുടെ തുടക്കത്തിൽ, മാർട്ടിൻ വാസ്‌ക്വസ്, എമിലിയോ ബുട്രാഗ്വൊ, മഷെൽ എന്നിവർ ക്ലബ് വിട്ടതോടെ ലാ ക്വിന്റ ഡെൽ ബ്യൂട്രെ പിരിഞ്ഞു.
1996 ൽ പ്രസിഡന്റ് ലോറെൻസോ സാൻസ് ,ഫാബിയോ കാപ്പെല്ലോയെ പരിശീലകനായി നിയമിച്ചു.
തഅദ്ദേഹം ഒരു സീസൺ മാത്രമേ മാഡ്രിഡിൽ നിന്നൊള്ളോയെങ്കിലും റയലിന് ലീഗ് കിരീടം നേടിക്കൊടുക്കാൻ അദ്ദേഹത്തിന്  സാധിച്ചു .
കൂടാതെ റോബർട്ടോ കാർലോസ് ,മിയാതോവിച്,സുക്കർ,സീഡോർഫ് ,ഇല്ലാഗ്നർ  എന്നിവരെ  ടീമിലെത്തികാനായി ഇത് റൗളും ഹിയോറോയും ഉള്ള ടീമിനെ കൂടുതൽ കരുതരാക്കി.
തത്ഫലമായി,32 വർഷത്തെ കാത്തിരിപ്പിനൊടുവിൽ 1998 ൽ മാനേജർ യപ്പിന്റെ കീഴിൽ റയൽ ഏഴാമത്തെ യൂറോപ്യൻ കിരീടം നേടി .
1999 നവംബറിൽ വിസെൻറ് ഡെൽ ബോസ്ക് പരിശീലകനായി.
ഈ നൂറ്റാണ്ടിന്റെ അവസാന സീസണിൽ, 1999–2000 വരെ, പഴയ വെറ്ററൻമാരായ ഫെർണാണ്ടോ ഹിയേറോ, ഫെർണാണ്ടോ റെഡോണ്ടോ, റോബർട്ടോ കാർലോസ്, റ ൾ ഗോൺസാലസ് എന്നിവരാണ് ടീമിനെ നയിച്ചത്.
ഇംഗ്ലീഷ് പ്രീമിയർ ലീഗിൽ നിന്ന് സ്റ്റീവ് മക്മാനാമൻ, നിക്കോളാസ് അനൽക്ക എന്നിവരോടൊപ്പം  പ്രാദേശിക പ്രതിഭകളായ മഷെൽ സാൽഗഡോ, ഇവാൻ ഹെൽഗുവേര എന്നിവരോടൊപ്പം ഫെർണാണ്ടോ മോറിയന്റസ്, ഗുട്ടി, ഇക്കർ കാസിലസ് എന്നീ വളർന്നുവരുന്ന യുവ പ്രതിഭകളെക്കൂടി  റയൽ ടീമിലേക്ക്  ചേർത്തു, .
ഡെൽ ബോസ്കെയുടെ  ചുമതലയുള്ള ആദ്യ സീസണിൽ റിയൽ എട്ടാമത്തെ ചാമ്പ്യൻസ് ലീഗ് നേടി .
ഈ വിജയം റയൽ മാഡ്രിഡിന്റെ ചരിത്രത്തിലെ വിജയകരമായ ഒരു കാലഘട്ടത്തിന്റെ തുടക്കമായി.
ഫ്ലോറന്റിനോ പെരെസ് യുഗം (2000–2006)
2000 ജൂലൈയിൽ ഫ്ലോറന്റിനോ പെരെസ് ക്ലബ് പ്രസിഡന്റായി തിരഞ്ഞെടുക്കപ്പെട്ടു.
തന്റെ തിരെഞ്ഞെടുപ്പ് പ്രചാരണത്തിൽ ക്ലബ്ബിൻറെ 270 മില്യൺ യൂറോ കടം തീർക്കുമെന്നും സൗകര്യങ്ങൾ ആധുനികവല്കരിക്കുമെന്നും    അദ്ദേഹം പ്രതിജ്ഞയെടുത്തു.
എന്നിരുന്നാലും, പെരസിനെ വിജയത്തിലേക്ക് നയിച്ച പ്രാഥമിക തിരഞ്ഞെടുപ്പ് വാഗ്ദാനം, എതിരാളികളായ ബാഴ്‌സലോണയിൽ നിന്ന് ലൂയിസ് ഫിഗോയെ  വാങ്ങും ഏന്നതാണ്.
അടുത്ത വർഷം, ക്ലബ്ബിന്റെ പരിശീലന ഗ്രൗണ്ട് പുനർവിന്യസിക്കുകയും എല്ലാ വേനൽക്കാലത്തും ഒരു ആഗോള താരത്തിനെ ഒപ്പുവെച്ച് ഗാലക്റ്റിക്കോസ് ടീമിനെ കൂട്ടിച്ചേർക്കാൻ ആരംഭിക്കുകയും ചെയ്തു, അതിൽ സിനെഡിൻ സിഡാൻ , റൊണാൾഡോ, ലൂയിസ് ഫിഗോ, ഡേവിഡ് ബെക്കാം , ഫാബിയോ കന്നവാരോ എന്നിവരും ഉൾപ്പെടുന്നു .
2002 ൽ യുവേഫ ചാമ്പ്യൻസ് ലീഗും ഒരു ഇന്റർകോണ്ടിനെന്റൽ കപ്പും  2003 ൽ ലാ ലിഗയും വിജയിച്ചെങ്കിലും പുതിയ താരങ്ങളെ വാങ്ങിയതിൽ ഫലമുണ്ടായോ എന്നത് ചർച്ചാവിഷയമാണ്, അടുത്ത മൂന്ന് സീസണുകളിൽ ഒരു പ്രധാന ട്രോഫി നേടുന്നതിൽ ക്ലബ് പരാജയപ്പെട്ടു.
ബെക്കാമും സിദാനും .
2003 ലിഗാ കിരീടം ജയിച്ചു ഏതാനും ദിവസങ്ങൾക്ക് ശേഷം വിവാദങ്ങൾ പൊട്ടിമുളച്ചു .
വിജയിച്ച കോച്ച് വിസെൻറ് ഡെൽ ബോസ്കിനെ പെരെസ് പുറത്താക്കിയതാണ് വിവാദമായ ആദ്യ തീരുമാനം.
മാഡ്രിഡ് ക്യാപ്റ്റൻ ഫെർണാണ്ടോ ഹിയേറോ ഉൾപ്പെടെ ഒരു ഡസനിലധികം കളിക്കാർ ക്ലബ്ബിൽ നിന്ന് പുറത്തുപോയി, അതേസമയം പ്രതിരോധ മിഡ്ഫീൽഡർ  മകെലെലെ ക്ലബ്ബിൽ ഏറ്റവും കുറഞ്ഞ പ്രതിഫലം വാങ്ങുന്ന കളിക്കാരിലൊരാളായതിൽ പ്രതിഷേധിച്ച് പരിശീലനത്തിൽ പങ്കെടുക്കാൻ വിസമ്മതിക്കുകയും തുടർന്ന് ചെൽസിയിലേക്ക് മാറുകയും ചെയ്തു.
2005-06 സീസൺ ആരംഭിച്ചത് നിരവധി പുതിയ ഒപ്പിടലുകൾ വാഗ്ദാനം ചെയ്തുകൊണ്ടാണ്:( ജൂലിയോ ബാപ്റ്റിസ്റ്റ (24 ദശലക്ഷം യൂറോ), റോബിൻ‌ഹോ ( 30 ദശലക്ഷം യൂറോ) സെർജിയോ റാമോസ് (27 ദശലക്ഷം യൂറോ)).
എന്നിരുന്നാലും, 2005 നവംബറിൽ സാന്റിയാഗോ ബെർണാബുവിൽ ബാഴ്‌സലോണക്കെതിരെ 0–3 തോൽവി ഉൾപ്പെടെ ചില മോശം ഫലങ്ങൾ റയൽ മാഡ്രിഡിന് അനുഭവപ്പെട്ടു.
അടുത്ത മാസം മാഡ്രിഡിന്റെ പരിശീലകൻ വാൻഡർലി ലക്സംബർഗോയെ പുറത്താക്കി.
പകരക്കാരനായി ജുവാൻ റാമോൺ ലോപ്പസ് കാരോ യെ നിയമിച്ചു .
കോപ ഡെൽ റേ ക്വാർട്ടർ ഫൈനലിന്റെ ആദ്യ പാദം 6–1ന് റയൽ സരഗോസയോട് പരാജയപ്പെട്ടതോടെ ഫോമിലേക്കുള്ള ഒരു ചെറിയ തിരിച്ചുവരവ് പെട്ടെന്ന് അവസാനിച്ചു.
താമസിയാതെ, തുടർച്ചയായ നാലാം വർഷവും റയൽ മാഡ്രിഡ് ചാമ്പ്യൻസ് ലീഗിൽ നിന്ന് പുറത്തായി, ഇത്തവണ ആഴ്സണൽ ആയിരുന്നു റയലിനെ പുറത്താക്കിയത് .
2006 ഫെബ്രുവരി 27 ന് ഫ്ലോറന്റിനോ പെരെസ് രാജിവച്ചു.
റാമോൺ കാൽഡെറോൺ യുഗം (2006-2009)
2006 ജൂലൈ 2 ന് ക്ലബ് പ്രസിഡന്റായി റാമോൺ കാൽഡെറോൺ തിരഞ്ഞെടുക്കപ്പെട്ടു.
തുടർന്ന് ഫാബിയോ കാപ്പെല്ലോയെ പുതിയ പരിശീലകനായും പ്രെഡ്രാഗ് മിജറ്റോവിക്കിനെ പുതിയ കായിക ഡയറക്ടറായും നിയമിച്ചു.
നാല് വർഷത്തിനിടെ ആദ്യമായി 2007 ൽ റയൽ മാഡ്രിഡ് ലിഗാ കിരീടം നേടി, പക്ഷേ സീസൺ അവസാനം കാപ്പെല്ലോയെ  പുറത്താക്കി.
ജൂൺ 17 നാണ് കിരീടം നേടിയത്, അന്ന് റയൽ ബെർണബ്യുവിൽ മയ്യോർക്കയെ നേരിട്ടപ്പോൾ ബാഴ്‌സലോണയും മറ്റ് ടൈറ്റിൽ ചലഞ്ചർമാരായ സെവിയ്യയും  യഥാക്രമം ജിംനാസ്റ്റിക് ഡി ടാരഗോണയെയും വില്ലാരിയലിനെയും നേരിട്ടു.
ആദ്യ പകുതിയിൽ , റയൽ ഒരുഗോളിന് പിന്നിലും ബാർസ മൂന്നുഗോളിന് മുന്നിലുമായിരുന്നു.
എന്നിരുന്നാലും, അവസാന അരമണിക്കൂറിനുള്ളിൽ മൂന്ന് ഗോളുകൾ നേടി  മാഡ്രിഡിന് 3–1 വിജയവും 2003 ന് ശേഷം അവരുടെ ആദ്യ ലീഗ് കിരീടവും നേടി.
രണ്ടാം ഫ്ലോറന്റിനോ പെരെസ് യുഗം (2009 മുതൽ ഇന്നുവരെ) ക്രിസ്റ്റ്യാനോ റൊണാൾഡോ 2009ഇൽ റയലിൽ ചേരുമ്പോൾ ക്ലബ്ബിന്റെ വിലകൂടിയ താരമായിരുന്നു
2009 ജൂൺ 1 ന് ഫ്ലോറന്റിനോ പെരെസ് റയൽ മാഡ്രിഡിന്റെ പ്രസിഡന്റ് സ്ഥാനം തിരിച്ചുപിടിച്ചു.
റെക്കോർഡ് തുകയായ 56 മില്യൺ പൌണ്ടിന് മിലാനിൽ നിന്ന് കക്കയേയും 80 മില്യൺ പൌണ്ടിന് ക്രിസ്ത്യാനോ റൊണാൾഡോയെയും വാങ്ങിക്കൊണ്ട് പെരെസ് തൻറെ ആദ്യകാല ഗാലക്റ്റിക്കോസ് നയം തുടർന്നു.
2010 മെയ് മാസത്തിൽ ഹൊസെ  മൗറീഞ്ഞോ  മാനേജരായി ചുമതലയേറ്റു.2011-12 ലാ ലിഗ സീസണിൽ, റയൽ മാഡ്രിഡ് ലീഗിന്റെ ചരിത്രത്തിൽ 32-ാമത്തെ തവണ ലാ ലിഗ കിരീടം നേടി, കൂടാതെ നിരവധി ക്ലബ്-ലെവൽ റെക്കോർഡുകളും നേടി, ഒരു സീസണിൽ 100 പോയിന്റുകൾ ഉൾപ്പെടെ, മൊത്തം 121 ഗോളുകൾ സ്കോർ ചെയ്തു , ഗോൾ വ്യത്യാസം +89, 16 എവേ വിജയങ്ങൾ, മൊത്തത്തിൽ 32 വിജയങ്ങൾ.
അതേ സീസണിൽ, സ്പാനിഷ് ലീഗ് ചരിത്രത്തിൽ 100 ഗോളുകൾ നേടുന്ന ഏറ്റവും വേഗമേറിയ കളിക്കാരനായി ക്രിസ്റ്റ്യാനോ റൊണാൾഡോ മാറി.
92 കളികളിൽ നിന്ന് 101 ഗോളുകളിൽ എത്തിയ റൊണാൾഡോ 105 മത്സരങ്ങളിൽ നിന്ന് 100 ഗോളുകൾ നേടിയ റയൽ മാഡ്രിഡ് ഇതിഹാസം ഫ്രാങ്ക് പുസ്കസിനെ മറികടന്നു.
ഒരു വർഷത്തിൽ നേടിയ വ്യക്തിഗത ഗോളുകൾക്ക്  (60) റൊണാൾഡോ ഒരു പുതിയ ക്ലബ് മാർക്ക് സ്ഥാപിച്ചു, മാത്രമല്ല ഒരു സീസണിൽ 19 എതിർ ടീമുകൾക്കെതിരെയും ഗോൾ നേടുന്ന ആദ്യ കളിക്കാരനായി മാറി .
സൂപ്പർകോപ ഡി എസ്പാന നേടി റയൽ മാഡ്രിഡ് 2012–13 സീസൺ ആരംഭിച്ചു  , ബാഴ്‌സലോണയെ എവേ ഗോളുകളിൽ പരാജയപ്പെടുത്തിയാണ് ഈ നേട്ടം കൈവരിച്ചത് , പക്ഷേ ലീഗ് മത്സരത്തിൽ രണ്ടാം സ്ഥാനം കൊണ്ട് തൃപ്തിപ്പെട്ടൂ  .
ഈ സീസണിലെ ഒരു പ്രധാന നേട്ടം ടോട്ടൻഹാം ഹോട്‌സ്പറിൽ നിന്ന് ലൂക്കാ മോഡ്രിച്ചിനെ 33 മില്യൺ പൌണ്ടിന്  ഒപ്പിട്ടതാണ് .
നിരാശാജനകമായ 2013 ലെ കോപ ഡെൽ റേ ഫൈനലിൽ അറ്റ്ലറ്റിക്കോ മാഡ്രിഡിനോട് അധിക സമയം തോറ്റതിന് ശേഷം, പെരസ്  സീസണിന്റെ അവസാനത്തിൽ "പരസ്പര ഉടമ്പടി" പ്രകാരം ജോസ് മൗറീഞ്ഞോയുമായി  വിടവാങ്ങൽ പ്രഖ്യാപിച്ചു.
ലാ ഡെസിമയും യൂറോപ്യൻ ട്രെബിളും
2013 ജൂൺ 25 ന്, മൗറീഞ്ഞോയ്ക്ക് ശേഷം കാർലോ ആഞ്ചലോട്ടി മൂന്ന് വർഷത്തെ കരാറിൽ റയൽ മാഡ്രിഡിന്റെ മാനേജരായി.
സിനെഡിൻ സിഡാനെ അദ്ദേഹത്തിന്റെ സഹായികളിലൊരാളായി തിരഞ്ഞെടുത്തു.
2013 സെപ്റ്റംബർ 1 ന് ടോട്ടൻഹാം ഹോട്‌സ്പറിൽ നിന്ന് ഗാരെത് ബേലിനെ വാങ്ങുന്നതായി  പ്രഖ്യാപിച്ചു.
വെൽഷ് താരത്തിന്റെ  കൈമാറ്റം ഒരു പുതിയ ലോക റെക്കോർഡ് ഒപ്പിടലായിരുന്നു,ക്ലബിലെ ആഞ്ചലോട്ടിയുടെ ആദ്യ സീസണിൽ, റയൽ മാഡ്രിഡ് കോപ ഡെൽ റേ നേടി, ബാഴ്‌സലോണയ്‌ക്കെതിരായ ഫൈനലിൽ ബേൽ വിജയ ഗോൾ നേടി.